Litauen i Eurovision Song Contest

**[[Litauen]]** debuterte i **[[Eurovision Song Contest]]** i 1994 og har delteke 23 gongar i tevlinga. Litauen har aldri vunne Eurovision Song Contest og har nådd topp ti ved tre anledningar: ein sjetteplass i 2006, ein niandeplass i 2016 og ein åttandeplass i 2021. Etter innføringa av semifinalar i 2004, har Litauen kvalifisert seg til finalen 12 av 19 gongar.

## Historikk
Det er den litauiske ålmennkringkastaren Lietuvos nacionalinis radijas ir televizija (LRT) som sender Eurovision Song Contest i Litauen, og som vel det litausike bidraget til tevlinga. I 1994 deltok Litauen i Eurovision Song Contest for fyrste gong, med Ovidijus Vyšniauskas og songen «Lopšinė mylimai». Songen og artisten var valde internt av tv-kanalen, men sidan har alle litauiske bidrag blitt kåra gjennom ein nasjonal finale. Litauen fekk ein verst tenkeleg start då «Lopšinė mylimai» kom heilt sist utan poeng i Dublin i Irland.

### Fråvær og retur

Etter sisteplassen heldt landet seg borte frå tevlinga, men returnerte i 1999 med Aistė og songen «Strazdas». Ho framførte bidraget på  samogitisk, ei litauisk dialekt. Ho vart berre nummer 20 av 23, og dimed måtte Litauen stå over tevlinga i 2000. Eit middels resultat i 2001 og ein nest sisteplass i 2002 førte til at Litauen måtte stå over tevlinga i 2003.

Frå 2004 deltok Litauen i semifinalar og kom på sisteplass i semifinalen i 2005. Året etter kvalifiserte Litauen seg for fyrste gong med gruppa LT United og «We Are the Winners». Låten kom på ein sjetteplass, noko som framleis er den beste plasseringa til Litauen i Eurovision Song Contest. Sidan har resultata til Litauen svinga, og Litauen kvalifiserte seg ikkje til finalen i 2008, 2010 og 2014. I 2016 fekk Litauen sin til då nest beste plassering, då Donny Montell sang Litauen inn til ein niandeplass med «I've Been Waiting for This Night». Denne plasseringa vart slegen av The Roop i 2021, som fekk ein åttandeplass med «Discoteque».

### Lange nasjonale finalar
Med unntak av 1994 har Litauen valt ut sine bidrag gjennom ein nasjonal finale. Frå 2013 til 2019 vart dei litauiske bidraga valde gjennom den nasjonale finalen *"Eurovizijos" dainų konkurso nacionalinė atranka* (Eurovision Song Contest, nasjonal utveljing). Gjennom denne utveljinga vart Litauen etter kvart kjent for sine lange og kronglete uttakingar; i 2015 var det åtte show før vinnaren vart kåra, og i 2016 var det heile ti show. Dette vekte også oppsikt i Noreg, og under norske *[[Melodi Grand Prix 2016]]* viste NRK direktebilete frå den åttande litauiske delfinalen, som gjekk samstundes som den norske finalen. Sidan 2020 har dei litauiske bidraga verte valde gjennom den nasjonale finalen *Pabandom iš naujo!* (Vi prøver igjen!).

## Bidrag

## Røystehistorikk
Oversikt over poeng til og frå Litauen i finalar og semifinalar sidan debuten i 1994. Tala er henta frå nettstaden ESC Database. Ved like mange poeng, blir landa rangerte etter kor mange prosent dei har gjeve av høgaste moglege oppnåeliee totalscore.
### Finalane

 

### Semifinalane (1994–2019)

 

## Kommentatorar og poengopplesarar

## Galleri

File:Linas and Simona - Lithuania 2004.jpg|Linas og Simona i Istanbul 2004
File:4fun Eurovision 2007.jpg|4fun i Helsingfors 2007
File:ImageESC 2008 - Lithuania - Jeronimas Milius, 2nd semifinal.jpg|Jeronimas Milius i Beograd 2008
File:ESC2013 - Lithuania 02.jpg|Andrius Pojavis i Malmö 2013
File:ESC2014 - Lithuania 01.jpg|Vilija Matačiūnaitė i København 2014
File:20150516 ESC 2015 Monika Linkytė & Vaidas Baumila 8433.jpg|Monika Linkytė & Vaidas Baumila i Wien 2015
File:ESC2016 - Lithuania 15.jpg|Donny Montell i Stockholm 2016
File:Eurovision Song Contest 2017, Semi Final 2 Rehearsals. Photo 264.jpg|Fusedmarc i Kiev 2017
File:Ieva Zasimauskaitė (Lithuania 2018).jpg|Ieva Zasimauskaitė i Lisboa 2018 
File:ESC2019-Lithuania.jpg|Jurij Veklenko i Tel Aviv 2019 
Fil:Eurovision 2022 - Semi-final 1 - Lithuania - Monika Liu.jpg|Monika Liu i Torino i 2022
Fil:Eurovision 2023 - Jury Final - Lithuania - Monika Linkytė (03).jpg|Monika Linkytė med koristar i Liverpool i 2023


## Sjå òg
* Litauen i Junior Eurovision Song Contest

## Referanser

**Denne artikkelen bygger på «[[:nb:Litauen i Eurovision Song Contest|Litauen i Eurovision Song Contest]]» frå ,  den 18. april 2022.*  

## Bakgrunnsstoff
*Den offisielle nettsida til Eurovision Song Contest
*Litauen i Eurovision Song Contest